Skolier in Drakensberg geredDie reddingspan op pad om die skolier by Giants Castle in die Drakensberg te red Foto: Netcare 911 Paramedici moes Sondagmiddag ŉ drie uur lange staptog aanpak om ŉ skolier te red nadat hy by Giants Castle in die Drakensberg geval het. “Paramedici van Netcare 911, Nsele-ambulansdiens en die KwaZulu-Natalse Ezemvelo-wildbewaarders het die staptog aangepak om die seun te behandel wat op ŉ staproete geval het,” het Chris Botha, woordvoerder van Netcare 911, gesê. “Die reddingspan het by die skoolgroep aangesluit en nadat die seun gestabiliseer is, het hulle besluit om met hom uit te stap weens die weersomstandighede en die son wat besig was om te sak. Hy is by die basiskamp met ŉ ambulans geplaas na ŉ hospitaal geneem vir verdere behandeling.”